SIMAT วิ่งฉิวกว่า 8% โบรกฯแนะ “ซื้อ” เคาะเป้า 2.50 บ. ชี้มีแนวโน้มเป็นขาขึ้น
SIMAT วิ่งฉิวกว่า 8% โบรกฯแนะ "ซื้อ" เคาะเป้า 2.50 บ. ชี้มีแนวโน้มเป็นขาขึ้น โดย ณ เวลา 15.59 น. อยู่ที่ระดับ 2.38 บาท บวก 0.18 บาท หรือ 8.18% สูงสุดที่ระดับ 2.38 บาท ต่ำสุดที่ระดับ 2.18 บาท ด้วยมูลค่า 18.54 ล้านบาท
25 ก.ย. 2561

ผู้สื่อข่าวรายงานว่า บริษัท ไซแมท เทคโนโลยี จำกัด (มหาชน) หรือ SIMAT ล่าสุด ณ เวลา 15.59 น. อยู่ที่ระดับ 2.38 บาท บวก 0.18 บาท หรือ 8.18% สูงสุดที่ระดับ 2.38 บาท ต่ำสุดที่ระดับ 2.18 บาท ด้วยมูลค่า 18.54 ล้านบาท

ด้าน บล.เอเซีย พลัส ระบุในบทวิเคราะห์ (4 ก.ย.) แนะนำ “ซื้อ” ราคาเป้าหมาย 2.50 บาท แนวรับ 2.30 บาท จุดตัดขาดทุน 2.22 บาท โดย SIMAT ราคาถูกกด Low (ตามแนว D-E-F) และ High (ตามแนว A-B-C) ลงมาอย่างต่อเนื่อง จนไม่นานมานี้กำลังอยู่ในจังหวะของการฟื้นตัวจากแนวรับสำคัญที่บริเวณ 2.06 บาท ซึ่งเป็น Low เดิมของวันที่ 12 ต.ค. 59
นอกจากนี้ ยังมีสัญญาณ Bullish Divergence จากทั้ง MACD และ RSI บ่งชี้ว่าราคามีโอกาสเปลี่ยนแนวโน้มเป็นขาขึ้น และสะท้อนว่า Downside เริ่มจำกัด ซึ่งสอดคล้องกับการที่ราคาลงมาทดสอบแนวรับสำคัญและฟื้นตัวขึ้น
อย่างไรก็ตามราคายังคงถูกกดดันโดย Downtrend Channel อยู่ หาก Breakout ออกไปได้คาดว่ามีโอกาสขึ้นไปทดสอบแนวต้านถัดไปที่ 2.50 บาท (Low ของวันที่ 19 ก.ย. 60)